عراق کی سلامتی کونسل نے ایران کے ساتھ تعلقات کو بڑی اہمیت کا حامل جانا ہے

عراق کی قومی سلامتی کونسل نے کہا کہ عراق کے اسلامی جمہوریہ ایران کے ساتھ تعلقات کو بڑی اہمیت حاصل ہے۔

خبر کا کوڈ: ۴۳۶۸۶۹

تاریخ: ۱۳ آبان ۲۰۱۸ - ۱۳:۱۶

رسا نیوز ایجنسی کی رپورٹ کے مطابق عراق کی قومی سلامتی کونسل نے ایران مخالف پابندیوں سے متعلق وزیراعظم حیدر العبادی کے بیانات کو متنازع بنانے کو مسترد کرتے ہوئے کہا ہے کہ عراق کے اسلامی جمہوریہ ایران کے ساتھ تعلقات کو بڑی اہمیت حاصل ہے۔

تفصیلات کے مطابق، عراقی وزیراعظم کی صدارت میں قومی سلامتی کونسل کے اجلاس کا انعقاد کیا گیا جس میں کہا گیا کہ ایران کے خلاف امریکی پابندیوں سے متعلق وزیراعظم کے بیانات کو توڑ مروڑ کے پیش کیا گیا جس میں کوئی حقیقت نہیں۔

سرکاری بیان کے مطابق، اسلامی جمہوریہ ایران اور عراق کے درمیان گہرے تعلقات ہیں، دونوں ممالک کے مشترکہ مفادات ہیں جن کی حفاظت دونوں فریقین کے لئے اہمیت رکھتی ہے۔

دریں اثناء عراق کے حکومتی ترجمان سعد الحدیثی نے میڈیا سے بات کرتے ہوئے اقوام کے خلاف پابندیوں کو ظالمانہ قرار دیا اور کہا کہ پابندیاں لگانا مشکلات کے حل کے لئے غلط طریقہ کار ہے۔

انہوں نے عراقی وزیراعظم کے حالیہ بیان کی وضاحت کرتے ہوئے کہا کہ حیدر العبادی نے بھی ان پابندیوں کو غلط سمجھتے ہیں تاہم عراق کو ڈالر کے لین دین سے متعلق مالیاتی اور بینکاری شعبوں میں ان میں سے بعض پابندیوں پر مجبوری کے تحت عمل کرنا پڑے گا۔

عراق کے مرکزی بینک نے بھی ایک بیان میں کہا کہ ایرانی اور عراقی بینکوں کے درمیان یورو میں لین دین سے متعلق کوئی مسئلہ نہیں اور دونوں ممالک بہ آسانی یورو کرسنی میں لین دین کرسکتے ہیں۔/۹۸۹/ف۹۴۰/